Landsretten stadfæster fogedrettens kendelse i sag om sagsomkostninger i forbudssag
Ret: Østre Landsret (2. instans)
Faggruppe: Civilsag — Visse kæresager
Sagsemner: Fogedret;
Retspleje og civilproces;

UDSKRIFT
AF

ØSTRE LANDSRETS RETSBOG
____________

Den 29. juni 2007 holdt Østre Landsret møde i retsbygningen, Bredgade
59, København.

Som dommere fungerede landsdommerne Blinkenberg, Taber Rasmussen

og Gitte Rubæk Pedersen, førstnævnte som rettens formand.

Som protokolfører fungerede Medarbejder ved retten.

Der foretoges   

10. afd. kære nr. B-2042-06:

Nomeco A/S

(advokat Ole Damsbo)

mod

1) Aktiebolaget Hässle

(advokat P.- U. Plesner)

2) AstraZeneca Danmark A/S

(advokat P.- U. Plesner)

Ingen var mødt eller indkaldt.

Der fremlagdes replik af 4. januar 2007, duplik af 17. april 2007,

processkrift 1 af 16. maj 2007 fra kærende samt brev af 18. juni 2007 fra

kærendes advokat med bilag AG-AJ.

Kærende har påstået det af fogedretten fastsatte omkostningsbeløb forhøjet

principalt til 2.866.887,71 kr., subsidiært et mindre beløb efter rettens skøn.



- 2 -

De indkærede har nedlagt påstand om stadfæstelse.

Fogedretten har ved sagens fremsendelse henholdt sig til den trufne
afgørelse.

De modtagne bilag var til stede.

Efter votering afsagdes sålydende

K E N D E L S E :

Efter retsplejelovens § 316, stk. 1, som finder anvendelse ved fastsættelsen

af sagsomkost-ninger i en hævet forbudssag, jf. retsplejelovens § 647, stk.

2, erstattes udgifter til advokat-bistand med et passende beløb.

Forbudssagen blev hævet 14 dage før den berammede procedure i sagen.

Uanset om man herefter lægger til grund, at sagens økonomiske værdi er

flere millioner kroner og lægger til grund, at de indkærede skal betale fulde

sagsomkostninger, jf. retsplejelovens § 314, finder landsretten ikke, at der

er grundlag for at forhøje det tilkendte beløb til dækning af

advokatomkostninger.

Landsretten finder endvidere ikke, at kærendes udgifter til patentkyndig

bistand og sag-kyndig bistand i øvrigt under forbudssagen kan kræves

dækket særskilt. Der henvises her-ved til landsrettens tidligere afgørelse

herom gengivet i U2007.688Ø.

Herefter og da de indkærede har påstået fogedrettens kendelse stadfæstet,

tages påstanden herom til følge.   

T h i b e s t e m m e s :

Fogedrettens kendelse stadfæstes.

Retten hævet.



- 3 -